ये दवायें शुरूआत के एक-दो सप्ताह लेने पर आप स्वयं को बीमार या ज्यादा उलझन में महसूस कर सकते हैं। कुछ दवायें अपच की शिकायत कर सकती है। लेकिन यह समस्या दवाई को भोजन के साथ लेने पर खत्म हो सकती है। ज्यादा गम्भीर बात यह है कि ये दवायें यौन क्रियाओं में समस्या कर सकती है। कुछ उत्तेजना के क्षणिक मामले पाये गये है, हालांकि ये बहुत कम होते है। दुष्प्रभावो की सूची काफी ज्यादा चिन्तित कर सकती है और दवाई के साथ आने वाले पत्रक पर और भी ज्यादा दुष्प्रभाव लिखे होते है, लेकिन ज्यादातर लोगो में बहुत कम व हल्के दुष्प्रभाव होते है। यह दुष्प्रभाव सामान्यतः कुछ सप्ताह के अंदर समाप्त हो जाते हैं। अपने साथ पूरी सूची रखना आवश्यक है ताकि दुष्प्रभाव होने पर आप उन्हें पहचान सकें। फिर आप इनके बारे में अपने चिकित्सक से बात कर सकते हैं। अधिक गंभीर समस्यायें जैसे पेशाब करने में कठिनाई, याद करने में परेशानी, गिरना, भ्रम, स्वस्थ व कम उम्र के लोगों में ज्यादा नहीं होती है। यदि आप उदास है तो स्वयं को चोट पहुँचाने या आत्महत्या के विचार आना सामान्य बात है। इस बारे में अपने चिकित्सक को अवश्य बतायें। जब अवसाद ठीक होना शुरू होता है तो आत्महत्या के विचार चले जाते हैं।